CELEX: 32008D0167
Language: mt
Date: 2008-02-18 00:00:00
Title: 2008/167/KE: Deċiżjoni tal-Kummissjoni tat- 18 ta’ Frar 2008 li temenda d-Deċiżjoni 2005/879/KE li tawtorizza metodi għall-klassifika ta’ karkassi tal-ħnieżer fis-Slovenja (notifikata taħt id-dokument numru C(2008) 554)

29.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 56/28
            
         DEĊIŻJONI TAL-KUMMISSJONI
   tat-18 ta’ Frar 2008
   li temenda d-Deċiżjoni 2005/879/KE li tawtorizza metodi għall-klassifika ta’ karkassi tal-ħnieżer fis-Slovenja
   (notifikata taħt id-dokument numru C(2008) 554)
   (It-test bis-Sloven biss huwa awtentiku)
   (2008/167/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 3220/84 tat-13 ta’ Novembru 1984 li jiddetermina l-iskala Komunitarja għall-klassifika ta’ karkassi tal-majjali [ħnieżer] (1), u b’mod partikolari l-Artikolu 5(2) tiegħu,
   Billi:
   
               (1)
            
            
               Id-Deċiżjoni tal-Kummissjoni 2005/879/KE (2) tawtorizza żewġ metodi (Zwei-Punkt – DM5 u Hennessy Grading Probe) għall-klassifika ta’ karkassi tal-ħnieżer fis-Slovenja.
            
         
               (2)
            
            
               Is-Slovenja talbet lill-Kummissjoni biex tawtorizza l-aġġornament tal-formulae u ppreżentat ir-riżultati tal-provi tad-dissezzjoni fit-tieni parti tal-protokoll previst fl-Artikolu 3(3) tar-Regolament tal-Kummissjoni (KEE) Nru 2967/85 ta’ l-24 ta’ Ottubru 1985 li jistabbilixxi regoli dettaljati għall-applikazzjoni ta’ l-iskala Komunitarja għall-gradazzjoni tal-karkassi tal-majjali [ħnieżer] (3).
            
         
               (3)
            
            
               Eżami ta’ din it-talba wera li l-kundizzjonijiet għall-awtorizzazzjoni ta’ dawn il-metodi huma sodisfatti.
            
         
               (4)
            
            
               Il-metodu ta’ klassifika ZP-DM5 ġie awtorizzat bid-Deċiżjoni 2005/879/KE sal-31 ta’ Diċembru 2007. Minħabba dewmien fl-eżami tal-metodi aġġornati mitluba, l-awtorizzazzjoni għandha tinżamm sakemm tkun tapplika din id-Deċiżjoni.
            
         
               (5)
            
            
               Għalhekk id-Deċiżjoni 2005/879/KE għandha tiġi emendata skond dan.
            
         
               (6)
            
            
               Il-miżuri previsti f’din id-Deċiżjoni huma skond l-opinjoni tal-Kumitat ta’ Ġestjoni tal-Laħam tal-Majjal,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2005/879/KE huwa hawnhekk sostitwit bl-Anness ta’ din id-Deċiżjoni.
   Artikolu 2
   Permezz ta’ deroga mit-tieni paragrafu ta’ l-Artikolu 1 tad-Deċiżjoni 2005/879/KE, il-metodu ta’ klassifika ZP-DM5 deskritt fl-Anness ta’ dik id-Deċiżjoni għandu jibqa’ japplika san-notifika ta’ din id-Deċiżjoni.
   Artikolu 3
   Din id-Deċiżjoni hija indirizzata lir-Repubblika tas-Slovenja.
   
      Magħmul fi Brussell, 18 ta’ Frar 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 301, 20.11.1984, p. 1. Ir-Regolament kif emendat l-aħħar bir-Regolament (KE) Nru 3513/93 (ĠU L 320, 22.12.1993, p. 5).
   
      (2)  ĠU L 324, 10.12.2005, p. 87.
   
      (3)  ĠU L 285, 25.10.1985, p. 39. Ir-Regolament kif emendat l-aħħar bir-Regolament (KE) Nru 1197/2006 (ĠU L 217, 8.8.2006, p. 6).
   
      ANNESS
      
         
            “ANNESS
            METODI GĦALL-KLASSIFIKA TA’ KARKASSI TAL-ĦNIEŻER FIS-SLOVENJA
            Parti 1
            ZWEI-PUNKT — DM5 (ZP)
            
                     
                        1.
                     
                     
                        Il-klassifika ta’ karkassi tal-ħnieżer għandha ssir bl-użu tal-metodu msejjaħ ‘Zwei-Punkt — DM5 (ZP)’.
                     
                  
                     
                        2.
                     
                     
                        Il-kontenut ta’ dgħif tal-karkassi għandu jiġi kkalkulat skond il-formula li ġejja:
                        Ŷ = 60,81879 – 0,72992 × FDM + 0,12157 × MDM
                        
                        fejn:
                        
                                    Ŷ
                                 
                                 
                                    =
                                 
                                 
                                    il-perċentwali stmat ta’ dgħif fil-karkassa
                                 
                              
                                    FDM
                                    
                                 
                                 
                                    =
                                 
                                 
                                    il-ħxuna minima f’millimetri tax-xaħam viżibbli (tad-dahar) (inkluża l-qoxra) fil-linja tan-nofs tal-karkassa maqsuma, li tkopri l-muskolu lumbari (Musculus glutaeus medius)
                                 
                              
                                    MDM
                                    
                                 
                                 
                                    =
                                 
                                 
                                    il-ħxuna viżibbli f’millimetri tal-muskolu lumbari fil-linja tan-nofs tal-karkassa maqsuma, imkejla fuq l-inqas distanza bejn it-tarf ta’ quddiem (kranju) tal-muskolu lumbari u t-tarf ta’ fuq tal-kanal tal-vertebra (dorsali)
                                 
                              Il-formula għandha tkun valida għall-karkassi bil-piż bejn 50 u 120 kilogramma.
                     
                  Parti 2
            HENNESSY GRADING PROBE (HGP 4)
            
                     
                        1.
                     
                     
                        Il-klassifika ta’ karkassi tal-ħnieżer għandha ssir bl-użu ta’ l-apparat bl-isem ‘Hennessy Grading Probe (HGP 4)’.
                     
                  
                     
                        2.
                     
                     
                        L-apparat għandu jkun mgħammar bi probe b’dijametru ta’ 5.95 millimetri (u ta’ 6.3 millimetri fix-xafra fil-quċċata tal-probe) li jkun fiha photodiode (Siemens LED tat-tip LYU 260-EO) u photodetector tat-tip 58 MR u li jkollha distanza operattiva ta’ bejn 0 u 120 millimetru. Ir-riżultati tal-kejl għandhom jiġu kkonvertiti f’kontent ta’ dgħif stmat permezz ta’ l-HGP 4 innifsu jew permezz ta’ kompjuter imqabbad miegħu.
                     
                  
                     
                        3.
                     
                     
                        Il-kontenut ta’ dgħif tal-karkassi għandu jiġi kkalkulat skond il-formula li ġejja:
                        Ŷ = 68,52500 – 0,91029 × FHGP4 + 0,08512 × MHGP4
                        
                        fejn:
                        
                                    Ŷ
                                 
                                 
                                    =
                                 
                                 
                                    il-perċentwali stmat ta’ dgħif fil-karkassa
                                 
                              
                                    FHGP4
                                    
                                 
                                 
                                    =
                                 
                                 
                                    il-ħxuna tax-xaħam tad-dahar (inkluża l-ġilda ta’ barra) f’millimetri, imkejla 7 ċm ‘l bogħod mil-linja tan-nofs tal-karkassa bejn it-tielet u r-raba’ kustilji ta’ l-aħħar
                                 
                              
                                    MHGP4
                                    
                                 
                                 
                                    =
                                 
                                 
                                    il-ħxuna tal-muskolu imkejla f’millimetri fl-istess waqt u fl-istess post bħal FHGP4
                                    
                                 
                              Din il-formula għandha tkun valida għal karkassi bil-piż bejn 50 u 120 kilogramma.”